**„Centralizuoto šilumos tiekimo“ vertinimas**

Lietuvos Respublikos valstybės kontrolė atlieka 2021 metų veiklos plane numatytą vertinimą „Centralizuotas šilumos tiekimas“.

|  |  |
| --- | --- |
| Vertinimo tikslas | Įvertinti, ar užtikrinama centralizuoto šilumos tiekimo plėtra, siekiant įgyvendinti valstybės strateginius tikslus ir užtikrinti patikimą šilumos tiekimą vartotojams konkurencinga kaina. |
| Vertinimo subjektas  | LR Energetikos ministerija |
| Vertinamasis laikotarpis | 2019 – 2020 m. (esant poreikiui bus vertinami ir kitų laikotarpių duomenys) |
| Vertinimą planuojama baigti iki | 2022-02-28 |

Vertinimo metu planuojama nagrinėti šiuos klausimus:

* investicijų į šilumos gamybos įrenginius planavimas,
* ekonomiškai efektyvių alternatyvių atsinaujinančių energijos išteklių panaudojimas šilumos gamybai;
* šilumos perdavimo tinklų efektyvumo didinimas;
* naujų vartotojų prijungimas prie centralizuoto šilumos tiekimo sistemų;
* šiluminės energijos vartojimo pastatuose mažinimas ir šildymo sistemų priežiūra;
* ankstesnių Valstybės kontrolės auditų rekomendacijų dėl šilumos ūkio nuomos savivaldybėse, energijos vartojimo efektyvumo didinimo bei daugiabučių namų atnaujinimo (modernizavimo) įgyvendinimas.

Manome, kad vertinimo rezultatai leis paspartinti reikiamų sprendimų priėmimą, siekiant gerinti centralizuoto šilumos tiekimo sistemų darbą, paskatinti šilumos energijos gamybą iš atsinaujinančių energijos išteklių bei efektyvinti jos tiekimą vartotojams.

Tikimės ir tolesnio glaudaus bendradarbiavimo.